Lo toponimo Itero fa part d'una serie de toponimos derivaus de lo latín FICTORIU distribuitos por buena part de la Peninsula Iberica, sobre tot en los dominios castellán y astur-leyonés. Bi ha conoixencia que en la Edat Meya s'escribiba Fituero, d'acuerdo con la ortografía castellana medieval. En lo dominio navarro-aragonés se troba Fitero (antigo Fituero) y los microtoponimos actualment castellanizaus Los Hitueros (Villar d'el Salz), El Hituero (en Verdello) y L'Hituelo (en Rubiuelos).